দাদুর যন্ত্রণা ভরা ভাওয়াইয়া গাছের পাতা স্থির হয়ে শুনত। পুকুরের জল ভিজে আরো ভারী হত। কিন্তু পৌষালের কানে পৌঁছাত না সেসব। সে বুঁদ হয়ে যেত দাদুর শৌর্যে। সে দাদুর কাঁধে হেলান দিয়ে ভাবত, দাদু র্যা ম্বোর চেয়েও কত্ত বড় শক্তি্মান! পৌষাল কনকদের বাড়ি টিভিতে সিনেমাটা দেখেছিল। কনকদের বাড়ি যেতে তার ভাল লাগে। কনকে তার পাখাওয়ালা পরি পরি লাগে। ওর সাথে উড়তে ইচ্ছা হয় কিন্তু সব কিছুতেই তার পায়ে যে বেড়ি। রাস্তাঘাট আলো বাতাস ওদের বাড়ি এসেই থমকে দাঁড়িয়েছে। তাদের বাড়ি প্যাঁচপ্যাঁচে কাদা আর অন্ধকারে ডোবা দ্বীপ। তবু দাদুর কথা ভেবে গর্বে চাপা পড়ে যেত যাবতীয় অন্ধকার। সে মুক্তযোদ্ধার নাতি! রক্ত ঊষ্ণ হয়ে ওঠতো। তুলতুলে কবুতর পাখিটা চলে যেত অপচ্ছন্দের তালিকায়। সে দাদুকে বলত- দাদু, তুমি একটে বকা মানসি। আস্ত্রটা ক্যানে জমা দিলা।